หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 578

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

Web Accelerator
ช่วยเร่งสปีดเว็บ?

มีใครบ้างล่ะครับที่ไม่ต้องการให้เน็ตเร็วขึ้น?
โดยเฉพาะผู้ใช้เน็ตแบบไดอัลอัพ Web Accelerator
อ้างว่าสามารถช่วยให้การเชื่อมต่อเน็ตโหลดเว็บเพจได้เร็วขึ้น
แต่มันทำได้แค่ไหนล่ะ และเร็วขึ้นจนน่าพอใจจริง หรือ ?
ผมว่า เป็นเรื่องที่น่าคิดดีเหมือนกัน
ส่วนตัวผมว่า
Web Accelerator ช่วยแก้ขัดได้บ้าง และบางทีก็ไม่ได้เลย
แถมยังมีจุดอ่อนในการใช้งานอีกด้วย อ้าว!!!
ทำไมถึงตอบอย่างนี้ล่ะ เอาเป็นว่า
เรามาทำความเข้าใจกลไกการทำงานของมันก่อนดีกว่า เพื่อว่า
จะได้เข้าใจคำตอบของผมได้ชัดเจนขึ้น
โดยทั่ว Web
Accelerator จะมีอยู่ 2 ชนิดด้วยกันคือ
พวกที่เป็นซอฟต์แวร์ทำงานบนไคลเอ็นต์
และพวกที่ทำงานอยู่บนเซิร์ฟเวอร์ช่วยเร่งความเร็ว

ถ้าเป็นพวกซอฟต์แวร์ Accelerator เว็บเพจต่างๆ
จะถูกดาวน์โหลดเร็วขึ้นด้วยการเล่นกลอยู่หลังฉาก
ผมหมายความว่า พวกมันจะทะยอยดาวน์โหลดหน้าเว็บต่างๆ
ที่เกี่ยวข้องกับลิงค์ที่อยู่บนหน้าเว็บทั้งหมด
โดยแอบทำงานอยู่ด้านหลัง ขณะที่คุณกำลังดูหน้าเว็บปัจจุบัน
คราวนี้พอคุณคลิกลิงค์
หน้าเว็บที่ดาวน์โหลดมาเก็บไว้ก่อนหน้านี้ก็จะถูกโหลดขึ้นมา
ทำให้ผู้ใช้รู้สึกเหมือนว่าสามารถเชื่อมต่อเน็ตเร็วขึ้น

จุดอ่อนของซอฟต์แวร์พวกนี้ก็คือ
มันจะทำให้โฟลเดอร์จัดเก็บไฟล์ชั่วคราวจากอินเทอร์เน็ต
(Internet Temporary files) เต็มเร็วมาก
หรือถ้าโปรแกรมที่เลือกใช้มีการกำหนดโฟลเดอร์จัดเก็บไฟล์ที่ดาวน์โหลดล่วงหน้าไว้เองได้
มันก็จะใช้พื้นที่บนฮาร์ดดิสก์ค่อนข้างมากทีเดียว
และในกรณีที่คุณเข้าไปยังเว็บเพจที่ลิงค์เป็นร้อยๆ ลิงค์
มันก็จะมีการดาวน์โหลดหน้าเว็บเหล่านั้นมาทั้งหมด
ทำให้พื้นที่จัดเก็บเต็มอย่างรวดเร็วแล้ว
ซึ่งในความเป็นจริง
คุณก็คงจะไม่ได้ดูหน้าเว็บทั้งหมดอีกด้วย
นับเป็นการสิ้นเปลืองเนื้อที่โดยใช่เหตุ นอกจากนี้
ระบบก็จะเต็มไปด้วยคุ้กกี้ ที่น่ากลัวไปกว่านั้นก็คือ
หน้าเว็บที่ต้องการความปลอดภัย
เนื่องจากเป็นหน้าเว็บที่จัดเก็บพาสเวิร์ด
หรือข้อมูลสำคัญก็อาจจะถูกจัดเก็บเป็นแคชไว้ด้วยอีกต่างหาก

คราวนี้ลองมาดู Web Accelerator บนเซิร์ฟเวอร์กันบ้าง
ซึ่งจะพบเห็นได้ตามโฆษณาไฮสปีดไดอัลอัพของผู้ให้บริการอินเทอร์เน็ตเจ้าต่างๆ
โดย ISP จะใช้เซิร์ฟเวอร์พิเศษที่เรียกว่า “acceleration
server”
ซึ่งเจ้าเซิร์ฟเวอร์พวกนี้จะเชื่อมต่อบรอดแบนด์ความเร็วสูง
เพื่อเรียกหน้าเว็บที่ผู้ใช้ต้องการ
จากนั้นจัดเก็บหน้าเว็บเข้าไปในหน่วยความจำเฉพาะ
บีบอัดข้อมูล (เพื่อลดขนาดข้อมูลที่ต้องส่งผ่านไปบนเน็ต)
กรองหน้าต่างป๊อปอัพทิ้ง ก่อนที่จะส่งกลับไปให้คุณ
เมื่อข้อมูลส่งมาถึงผู้ใช้ ซอฟต์แวร์ที่ทาง ISP ให้คุณ
เพื่อใช้กับบริการนี้ จะคลายข้อมูลที่บีบอัด
เพื่อนำไปแสดงผลในบราวเซอร์
ด้วยกระบวนการทั้งหมดนี้ทำให้ผู้ใช้รู้สึกเหมือนว่า
สามารถท่องเน็ตได้เร็วขึ้นกว่าเดิมถึง 5 เท่าเลยทีเดียว

ผลลัพธ์ที่ได้จากบริการลักษณะนี้
ถ้าเป็นการโหลดหน้าเว็บที่ประกอบด้วยข้อความ (text), HTML
และ JavaScript คุณจะพบว่า มันโหลดเร็วจนเห็นได้ชัด
แต่ถ้าเป็นกิจกรรมอย่างเช่น
การเปิดหน้าเว็บที่เข้ารหัสเพื่อความปลอดภัย (secure page)
การดาวน์โหลด และสื่อสตรีมมิ่ง
บริการดังกล่าวจะไม่สามารถเร่งความเร็วให้กับผู้ใช้ได้
นอกจากนี้ ภาพและกราฟิกต่างๆ
ที่เปิดดูบนหน้าเว็บยังจะถูกลดขนาดไฟล์ให้เล็กลงจนทำให้คุณภาพของภาพที่ปรากฎแย่ลงไปอีกด้วย
หรือบางขณะที่ใช้บริการเน็ตความเร็วสูงด้วยวิธีเร่งแบบนี้แล้วพบเครื่องหมายกากบาทสีแดงบนตำแหน่งที่มันควรจะแสดงภาพกราฟิกขึ้นมา
ก็คงจะเข้าใจสาเหตุของอาการที่เกิดขึ้นแล้วนะครับ
โดยทั่วไปขนาดของไฟล์ภาพจะถูกลดลงไปอีกอาจถึง 50% ทั้งๆ
ที่มันถูกลดขนาดมาก่อนหน้านี้แล้ว โดยผู้ออกแบบ
และจัดทำเว็บไซต์

ถ้าคุณไม่สนใจคุณภาพของภาพบนหน้าเว็บที่เสียไป
เพื่อแลกกับความเร็วที่เพิ่มขึ้น
การใช้ไฮสปีดไดอัลอัพก็น่าจะเป็นเหมาะกับคุณ อย่างไรก็ดี
บางบริการก็เปิดทางเลือกให้ผู้ใช้กำหนดได้เองว่า
ต้องการให้บีบอัดภาพให้เหลือคุณภาพแค่ไหนได้ด้วย

โดยส่วนตัว
ผมไม่แนะนำให้ใช้แบบที่เป็นซอฟต์แวร์บนไคลเอ็นต์
แต่ถ้าเป็นไปได้ใช้บรอดแบนด์น่าจะเป็นตัวเลือกที่คุ้มค่าที่สุดครับ

ทิปโดย http://www.arip.co.th/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting